Kvikkjegere

Kvikkjegere, Phrurolithidae, er en gruppe (familie) av edderkopper som tilhører undergruppen Entelegynae i gruppen Araneomorphae.

Utseende 
Små til middelsstore (3–10 mm), gjerne blanke edderkopper. Forkroppen er tilsmalnet foran (smalt hode), bakover ganske bred. De har åtte øyne som er plassert på to rader. De fremre spinnvortene er kjegleformede og står tett inntil hverandre.
Noen arter etterligner maur og maurveps.

Levevis 
Kvikkjegere er dagaktive jegere som jakter på små leddyr. De finnes ofte sammen med maur, som de ligner på og som trolig utgjør en stor del av føden deres.

Utbredelse 
Familien er utbredt i alle verdensdeler.

Systematisk inndeling 

Medlemmene i denne familien ble tidligere regnet til familien Clubionidae.

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Gruppe Dionycha
 Familie kvikkjegere, Phrurolithidae N. Banks, 1982
 Drassinella Banks, 1904
 Hortipes Bosselaers & Ledoux, 1998
 Liophrurillus Wunderlich, 1992 – én art i Europa
 Orthobula Simon, 1897
 Phonotimpus Gertsch & Davis, 1940
 Phrurolinillus Wunderlich, 1995 – 2 arter i Europa
 Phrurolithus C. L. Koch, 1839 – 69 nålevende arter, 9 i Europa. I Norge:
 flekket kvikkjeger Phrurolithus festivus (C.L. Koch, 1835)
 prikket kvikkjeger Phrurolithus minimus C.L. Koch, 1839 
 Phruronellus Chamberlin, 1921
 Phrurotimpus Chamberlin & Ivie, 1935
 Piabuna Chamberlin & Ivie, 1933
 Scotinella Banks, 1911

Referanser

Litteratur 
 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
 Fauna Europaea, utbredelsesdatabase for europeiske dyr

Eksterne lenker 
 
 Jørgen Lissner: Europas og Grønlands edderkopper. Med foto av europeiske arter
 Edderkoppkroken - Phrurolithidae. Med bilder av norske arter

Edderkopper
Edderkoppdyr formelt beskrevet i 1982